Woodpecker Inn | LekkeSlaap
Woodpecker Inn bied rus en vrede in 'n vriendelike Afrika-atmosfeer aan. Ons het puik grasdak-lodges in 'n mooi omgewing net 'n paar minute vanaf Richardsbaai Lughawe en die middedorp.
Daar is 40 kamers wat met vars, landelike materiale versier is, elkeen met lugversorging. Elke kamer het 'n en suite-badkamer, TV met sekere DStv-kanale, gratis WiFi, en koffie- en teemaakgeriewe. Kies 'n kamer wat elegant ingerig is, of 'n luukse, privaat selfsorg-lodge met 6, 7, 8 of 9 en suite-kamers.
Gaste kan 'n heerlike, volledige buffet-ontbyt in die restaurant op ons perseel geniet of 'n smaaklike à la carte-aandete by kerslig. Uitstekende kroegetes is ook beskikbaar. Koffie en tee word deur die loop van die dag bedien en ons mengeldrankie-kroeg is ten volle gelisensieerd sodat jy drankies kan geniet aan die einde van die dag, hetsy langs die swembad of in die lapa. Daar is veilige parkeerplek en 'n konferensielokaal vir 110 afgevaardigdes. Die lokaal is toegerus met DVD- en CD-spelers, blaaikaarte, witborde en 'n dataprojektor. Woodpecker Inn is ook as die beste funksielokaal aangewys in Zululand! Dit is die ideale bestemming vir jou droom-troue. Van troukoeke, inwonende platejoggies, tafelrangskikkings, volledige spyseniering, die seremonie en onthaal alles onder een dak!
Richardsbaai bied 'n hele rits doendinge en besienswaardighede: visvang, voëlkyk, branderplankry, swem, gholf en kanovaarte. Gaste kan ook op pragtige dagritte gaan, die natuurreservate besoek of 'n potjie gholf op Empangeni se Gholfbaan gaan speel, wat net 'n entjie van Woodpecker af geleë is.